Patvirtinta:

 Mažeikių rajono Viekšnių kultūros centro

 Direktoriaus

2017 m. gruodžio 19 d. įsakymu Nr.V-16

# MAŽEIKIŲ RAJONO VIEKŠNIŲ KULTŪROS CENTRO VIEŠŲJŲ PIRKIMŲ MAŽOS VERTĖS PIRKIMŲ TVARKOS APRAŠAS

**TURINYS**

1. BENDROSIOS NUOSTATOS
2. PIRKIMŲ PLANAVIMAS IR ORGANIZAVIMAS
3. PIRKIMŲ VYKDYMAS
	1. Neskelbiama apklausa
	2. elbiama apklausa
4. SUTARTIS
5. INFORMACIJOS APIE PIRKIMUS TEIKIMAS
6. GINČŲ NAGRINĖJIMAS
7. BAIGIAMOSIOS NUOSTATOS PRIEDAI

# I. BENDROSIOS NUOSTATOS

1. Mažeikių rajono Viekšnių kultūros centro (toliau - perkančioji organizacija) mažos vertės pirkimų aprašas (toliau – Aprašas) nustato Perkančiosios organizacijos vykdomų prekių, paslaugų ir darbų mažos vertės pirkimų būdus, jų atlikimo tvarką, pirkimo dokumentų rengimo ir teikimo tiekėjams reikalavimus, ginčų nagrinėjimo procedūras.
2. Aprašas parengtas vadovaujantis Lietuvos Respublikos pirkimų įstatymu (toliau – Įstatymas) ir kitais viešuosius pirkimus reglamentuojančiais teisės aktais.
3. Atlikdama mažos vertės pirkimus, perkančioji organizacija vadovaujasi šiuo Aprašu, taip pat Viešųjų pirkimų įstatymu, Lietuvos Respublikos civiliniu kodeksu ir kitais teisės aktais. Atliekant mažos vertės pirkimus, privalomai taikomos Viešųjų pirkimų įstatymo I skyriaus, 31, 34 straipsnių, 58 straipsnio 1 dalies, 82 straipsnio, 86 straipsnio 5, 6, 7 ir 9 dalių, 91 straipsnio, VI ir VII skyrių ir kitų šiame Apraše nurodytų Viešųjų pirkimų įstatymo straipsnių ar jų dalių nuostatos.
4. Apraše vartojamos sąvokos:
	1. **CVP IS** – Centrinė viešųjų pirkimų informacinė sistema;
	2. **mažos vertės pirkimas** – tai:
		1. supaprastintas pirkimas, kai prekių ar paslaugų pirkimo numatoma vertė yra mažesnė kaip 58000 Eur (penkiasdešimt aštuoni tūkstančiai eurų) (be pridėtinės vertės mokesčio (toliau – PVM)), o darbų pirkimo numatoma vertė mažesnė kaip 145000 Eur (šimtas keturiasdešimt penki tūkstančiai eurų) (be PVM);
		2. neatsižvelgdamas į tai, kad numatoma pirkimo vertė yra lygi mažos vertės pirkimo vertės ribai arba ją viršija, Perkančioji organizacija turi teisę atlikti mažos vertės

pirkimą toms atskiroms pirkimo dalims, kurių bendra vertė yra mažesnė kaip 58000 Eur (penkiasdešimt aštuoni tūkstančiai eurų) (be PVM) to paties tipo prekių ar paslaugų sutarčių vertės, o perkant darbus – mažesnė kaip 145000 Eur (šimtas keturiasdešimt penki tūkstančiai eurų) (be PVM). Perkantysis subjektas užtikrina, kad bendra dalių vertė, atliekant šiame punkte nurodytų mažos vertės pirkimų procedūras, būtų ne didesnė kaip 20 procentų bendros visų pirkimo dalių vertės;

* 1. **neskelbiama apklausa** – pirkimo būdas, kai Perkančioji organizacija kreipiasi į tiekėjus, kviesdama pateikti pasiūlymus;
	2. **pirkimų iniciatorius** – Perkančiosios organizacijos darbuotojas, kuris nurodė poreikį įsigyti reikalingų prekių, paslaugų arba darbų;
	3. **pirkimų organizatorius** – Perkančiosios organizacijos vadovo ar jo įgalioto asmens paskirtas darbuotojas, kuris Perkančiosios organizacijos nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma viešojo pirkimo komisija. Skiriant pirkimų organizatorių, turi būti atsižvelgiama į jo ekonomines, technines, teisines žinias ir Įstatymo bei kitų pirkimus reglamentuojančių teisės aktų išmanymą. Pirkimų organizatoriai gali būti tik nepriekaištingos reputacijos asmenys;
	4. **skelbiama apklausa** – pirkimo būdas, kai Perkančioji organizacija apie atliekamą pirkimą paskelbia CVP IS priemonėmis (užpildo skelbimą apie pirkimą, vadovaudamasis Viešųjų pirkimų tarnybos nustatyta tvarka);
	5. **viešojo pirkimo komisija** (toliau – Komisija) – Perkančiosios organizacijos arba jos įgaliotos organizacijos vadovo įsakymu (potvarkiu), vadovaujantis Įstatymo 19 straipsniu, sudaryta Komisija, kuri šio Aprašo nustatyta tvarka organizuoja ir atlieka pirkimus.
	6. Kitos Apraše vartojamos sąvokos apibrėžtos Įstatymo 2 straipsnyje.
1. Pirkimai gali būti atliekami skelbiamos ir neskelbiamos apklausos būdu.
2. Pirkimo procedūros prasideda kai:
	1. tiekėjams išsiunčiamas kvietimas dalyvauti neskelbiamoje apklausoje;
	2. Viešųjų pirkimų tarnyba paskelbia CVP IS Perkančiosios organizacijos pateiktą skelbimą apie pirkimą;
3. Pirkimo (ar atskiros pirkimo dalies) procedūros baigiasi, kai:
	1. sudaroma pirkimo sutartis;
	2. atmetamos visos paraiškos, pasiūlymai, projekto konkurso planai ar projektai;
	3. nutraukiamos pirkimo procedūros;
	4. per nustatytą terminą nepateikiama nė vienos paraiškos ar pasiūlymo;
	5. baigiasi pasiūlymų galiojimo laikas ir pirkimo sutartis nesudaroma dėl priežasčių, kurios priklauso nuo tiekėjų;
	6. visi tiekėjai atšaukia pasiūlymus ar atsisako sudaryti pirkimo sutartį.
4. Bet kuriuo metu iki pirkimo sutarties sudarymo ar projekto konkurso laimėtojo nustatymo Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Įstatymo 17 straipsnio 1 dalyje nustatyti principai ir atitinkamos padėties negalima ištaisyti.
5. Perkančioji organizacija privalo įsigyti prekių, paslaugų ir darbų iš centrinės perkančiosios organizacijos arba per ją, jeigu Lietuvos Respublikoje veikiančios centrinės perkančiosios organizacijos siūlomos prekės ar paslaugos, per sukurtą dinaminę pirkimų sistemą ar sudarytą preliminariąją sutartį galimos įsigyti prekės, paslaugos ar darbai atitinka Perkančiosios organizacijos poreikius ir Perkančioji organizacija negali prekių, paslaugų ar darbų įsigyti efektyvesniu būdu racionaliai naudodamas tam skirtas lėšas. Perkančioji organizacija privalo motyvuoti savo sprendimą neatlikti pirkimo naudojantis centrinės perkančiosios organizacijos paslaugomis ir saugoti tai patvirtinantį dokumentą kartu su kitais pirkimo dokumentais Įstatymo 97 straipsnyje nustatyta tvarka. Šiame punkte numatytos pareigos įsigyti prekių, paslaugų ir darbų iš centrinės perkančiosios organizacijos

arba per ją gali būti nesilaikoma, kai atliekant neskelbiamą pirkimą numatoma pirkimo sutarties vertė yra mažesnė kaip 10 000 Eur (dešimt tūkstančių eurų) (be PVM).

1. Kiekviena atliekama pirkimo procedūra patvirtinama toliau nurodomais dokumentais: 10.1.jei atliekama apklausa žodžiu ar apklausa raštu, kreipiantis į vieną tiekėją, pirkimą

patvirtinantys dokumentai yra sutartis ir tiekėjui siųsta informacija apie ją, o jei sutartis sudaryta žodžiu – sąskaita faktūra arba kiti buhalterinės apskaitos dokumentai;

* 1. jei atliekama apklausa raštu, kreipiantis į daugiau nei vieną tiekėją ar vykdomas skelbiamas pirkimas, pirkimą patvirtinantys dokumentai yra susirašinėjimo informacija, įskaitant kvietimą ar skelbimą apie pirkimą (jei pirkimas buvo skelbiamas) ir kitus pirkimo dokumentus, apklausos pažyma (jei pirkimą vykdo pirkimo organizatorius) ar protokolai (jei pirkimą vykdo Komisija; taip pat protokolai rengiami ir derybų ar susitikimų su tiekėjais atveju pirkimą vykdant pirkimo organizatoriui), taip pat sudaryta sutartis ir CVP IS paskelbta informacija apie ją, o jei sutartis sudaryta žodžiu – sąskaita faktūra arba kiti buhalterinės apskaitos dokumentai;
	2. tais atvejais, kai pirkimą atlieka vienas asmuo ir jį patvirtinantys dokumentai yra saugomi to asmens elektroniniame pašte ar CVP IS naudotojo paskyroje, perkančioji organizacija užtikrina tokių dokumentų prieinamumą, iškilus tokiam poreikiui.
1. Planavimo ir pasirengimo pirkimams dokumentai, pirkimo dokumentai, pasiūlymai bei jų nagrinėjimo ir vertinimo dokumentai, apklausos pažymos, Komisijos sprendimų priėmimo, derybų ar kiti protokolai, susirašinėjimo su tiekėjais dokumentai, kiti su pirkimu susiję dokumentai saugomi ne trumpiau kaip 4 metus nuo pirkimo pabaigos. Pirkimo sutartys, jų pakeitimai ir su jų vykdymu susiję dokumentai – ne trumpiau kaip 4 metus nuo pirkimo sutarties įvykdymo. Visi nurodyti dokumentai saugomi Lietuvos Respublikos dokumentų ir archyvų įstatymo nustatyta tvarka.

# PIRKIMŲ PLANAVIMAS IR ORGANZAVIMAS

1. Pirkimo iniciatoriai, kurie numato kalendoriniais metais atlikti prekių, paslaugų ar darbų pirkimus, atsižvelgiant į tiems kalendoriniams metams numatomas skirti biudžeto lėšas, iki biudžetinių metų pabaigos pateikia informaciją apie poreikį įsigyti prekių, paslaugų ar darbų ateinančiais kalendoriniais metais. Pirkimų organizatorius rengia, o Perkančiosios organizacijos vadovas ar jo įgaliotas asmuo tvirtina planuojamų atlikti einamaisiais metais viešųjų pirkimų planus (2 priedas). Perkančioji organizacija turi teisę tikslinti patvirtintus pirkimų planus ir, iškilus poreikiui, įtraukti naujus pirkimus.
2. Mažos vertės pirkimus, kurių numatoma sutarties vertė neviršija 3000 eur. (trys tūkstančiai eurų) (be PVM) vykdo pirkimų organizatorius. Esant poreikiui, atsižvelgiant į pirkimo objekto sudėtingumą ar specifiką, Perkančiosios organizacijos vadovo ar jo įgalioto asmens įsakymu pirkimo procedūrų vykdymui gali būti sudaroma Komisija. Pirkimo organizatorius ar Komisija veikia pagal ją sudariusio Perkančiosios organizacijos patvirtintą darbo reglamentą.
3. Tuo pačiu metu atliekamoms kelioms pirkimo procedūroms gali būti paskirti keli pirkimų organizatoriai arba sudaromos kelios Komisijos. Pirkimų organizatorius ir Komisija yra atskaitingi Perkančiosios organizacijos vadovui ir vykdo tik rašytines jo užduotis bei įpareigojimus.

# PIRKIMŲ VYKDYMAS

1. Mažos vertės pirkimai atliekami šiais būdais:
	1. neskelbiama apklausa;
	2. skelbiama apklausa;
	3. Įstatyme numatytais pirkimo būdais (atviras konkursas, ribotas konkursas, skelbiamos derybos, neskelbiamos derybos, konkurencinis dialogas, inovacijų partnerystė).
2. Jei Perkančioji organizacija nusprendžia vykdyti pirkimą kuriuo nors iš pirkimo būdų, numatytų Įstatyme, pirkimas vykdomas vadovaujantis atitinkamą pirkimo būdą reglamentuojančiomis Įstatymo nuostatomis.
3. Pirkimus vykdo Komisija, kai numatomų konkrečių prekių, paslaugų sutarties vertė didesnė kaip 10000 Eur.(be PVM), o darbų didesnė kaip 50000 Eur. (be PVM).
4. Pirkimus vykdo Pirkimų organizatorius, kai numatomų konkrečių prekių, paslaugų sutarties vertė mažesnė kaip 10000 Eur.(be PVM), ir 50000 Eur. (be PVM) darbams pirkti.
5. Kultūros centro direktorius turi teisę mažos vertės pirkimą, kurio sutarties vertė, perkant prekes ar paslaugas neviršija 10000 Eur. (be PVM), o perkant darbus, sutarties vertė neviršija 50000 Eur. (be PVM), pavesti atlikti komisijai.
6. Žodžiu vykdomos apklausos sąlygos ir atlikimo tvarka:
	1. žodine tvarka apklausa gali būti atliekama, kai konkrečių prekių, paslaugų sutarties pirkimo vertė yra mažesnė kaip 3000 Eur. (be PVM) ir 15000 Eur. (be PVM) darbams atlikti.
	2. žodžiu tiekėjų pateikti atsakymai arba informacija fiksuojama Aprašo 1 priede nurodytoje Apklauso pažymoje.
	3. užpildyta pažyma tvirtinama Perkančiosios organizacijos vadovo.
7. Raštu vykdomos apklausos atlikimo tvarka:
	1. tiekėjų apklausą vykdant Komisijai, apklausos rezultatai įforminami protokolu. Komisijos posėdžiai vyksta tiekėjams nedalyvaujant.
	2. tiekėjų apklausą vykdant Pirkimo organizatoriui, raštu tiekėjų pateikti pasiūlymai arba kita informacija fiksuojama Apklausos pažymoje.
	3. Užpildyta apklausa pažyma tvirtinama Perkančiojo subjekto vadovo.
	4. Jei Perkančioji įstaiga nusprendžia vykdyti pirkimą kuriuo nors iš pirkimo būdų, numatytų Įstatyme, pirkimas vykdomas vadovaujantis atitinkamą pirkimo būdą reglamentuojančiomis Įstatymo nuostatomis.
	5. Pirkimų organizatorius ir Komisija yra atskaitingi Kultūros centrui ir vykdo tik

rašytines jos užduotis bei įpareigojimus.

* 1. Tiekėjų apklausos pažyma gali būti nepildoma, kai apklausiamas vienas ar keli tiekėjai, jei žodinės sutarties vertė prekėms, paslaugoms ar darbams pirkti neviršija 3000 Eur.(be PVM), (pildoma pirkimų iniciatoriaus paraiška pirkimui 4 Priedas ir pridedama sąskaitos –faktūros). Tokiu atveju visa informacija fiksuojama Pirkimų žurnale 3 Priedas.

# III.1. Neskelbiama apklausa

1. Neskelbiama apklausa žodžiu gali būti atliekama vykdant mažos vertės pirkimus, kai prekių, paslaugų ar darbų pirkimų vertė yra mažesnė kaip 3000 (trys tūkstančiai) eurų be PVM.
2. Neskelbiama apklausa atliekama apklausiant vieną ir daugiau tiekėjų (Aprašo 25 punktas) arba tris ir daugiau tiekėjų (Aprašo 26 punktas).
3. Neskelbiama apklausa atliekama žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip) arba raštu (elektroniniu paštu, paštu, faksu ar kitomis priemonėmis), kai:
	1. kreipiamasi į vieną tiekėją šio Aprašo numatytais atvejais (Aprašo 25 punktas);
	2. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:
		1. pirkimo tikslas yra sukurti ar įsigyti unikalų meno kūrinį ar meninį atlikimą;
		2. konkurencijos nėra dėl techninių priežasčių;
		3. dėl išimtinių teisių, įskaitant intelektinės nuosavybės teises, apsaugos;
	3. jeigu perkančioji organizacija pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, Perkančiajai organizacijai reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų;
	4. jeigu prekės kotiruojamos ir perkamos prekių biržoje;
	5. kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjui taikomos panašios procedūros pagal šalies, kurioje jis registruotas, teisės aktus;
	6. kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra abi šios sąlygos kartu:
		1. visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai;
		2. pirminė pirkimo sutartis buvo sudaryta paskelbus apie pirkimą Įstatyme nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę.
	7. perkamos prekės ir paslaugos naudojant reprezentacinėms išlaidoms skirtas lėšas;
	8. perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai, pašto ženklai;
	9. perkamos prekės iš valstybės rezervo;
	10. perkamos licencijos naudotis bibliotekiniais dokumentais ar duomenų (informacinėmis) bazėmis;
	11. perkamos Perkančiosios organizacijos darbuotojų mokymo ir konferencijų paslaugos;
	12. perkamos ekspertų komisijų, komitetų, tarybų narių, taip pat jų pasitelkiamų ekspertų teikiamos nematerialaus pobūdžio (intelektinės) paslaugos;
	13. perkamos prekės, jeigu jos gaminamos tik mokslinių tyrimų, eksperimentų, studijų ar eksperimentinės plėtros tikslais ir yra ženklinamos kaip išimtinai mokslo tikslams skirtos prekės;
	14. perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos teikėjo.
4. Neskelbiant apie mažos vertės pirkimą, kreipiantis į vieną tiekėją, gali būti perkama šiais atvejais:
	1. atliekami mažos vertės pirkimai, kai prekių ar paslaugų ar darbų pirkimo vertė ne didesnė kaip 10 000 Eur (dešimt tūkstančių eurų) be PVM.
	2. jei mažos vertės pirkime, apie kurį buvo skelbta, nebuvo gauta paraiškų ar pasiūlymų arba visos pateiktos paraiškos ar pasiūlymai yra netinkami, o pirminės pirkimo sąlygos iš esmės nekeičiamos;
	3. kai dėl įvykių, kurių Perkančioji organizacija negalėjo iš anksto numatyti, būtina

ypač skubiai įsigyti prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Perkančiosios organizacijos;

* 1. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:
		1. pirkimo tikslas yra sukurti arba įsigyti unikalų meno kūrinį ar meninį atlikimą;
		2. konkurencijos nėra dėl techninių priežasčių;
		3. dėl išimtinių teisių, įskaitant intelektinės nuosavybės teises, apsaugos;
	2. jeigu Perkančioji organizacija pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, Perkančiajam subjektui reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų;
	3. jeigu prekės kotiruojamos ir perkamos prekių biržoje;
	4. jeigu yra trumpalaikės ypač palankios sąlygos, leidžiančios reikalingas prekes įsigyti už daug mažesnę negu rinkos kainą;
	5. kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjo atžvilgiu taikomos panašios procedūros pagal šalies, kurioje jis registruotas, teisės aktus;
	6. kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra abi šios sąlygos kartu:

20.10.1.visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai;

20.10.2.pirminė pirkimo sutartis buvo sudaryta paskelbus apie pirkimą šiame Apraše nustatyta tvarka, skelbime nurodžius apie galimybę pirkti papildomai ir

atsižvelgus į papildomų pirkimų vertę;

* 1. jei perkamos prekės ir paslaugos naudojant reprezentacinėms išlaidoms skirtas lėšas;
	2. jei perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai;
	3. perkamos literatūros, mokslo, meno kūrinių autorių, atlikėjų ar jų kolektyvų paslaugos;
	4. jei perkamos prekės iš valstybės rezervo;
	5. jei perkamos licencijos naudotis bibliotekiniais dokumentais ar duomenų (informacinėmis) bazėmis;
	6. jei perkamos Perkančiosios organizacijos darbuotojų mokymo ir konferencijų paslaugos;
	7. jei perkamos ekspertų komisijų, komitetų, tarybų narių, taip pat jų pasitelkiamų ekspertų, valstybės institucijų kontrolės veiklai reikalingų ekspertų teikiamos nematerialaus pobūdžio (intelektinės) paslaugos;
	8. jei perkamos prekės, gaminamos tik mokslinių tyrimų, eksperimentų, studijų ar eksperimentinės plėtros tikslais ir ženklinamos kaip išimtinai mokslo tikslams skirtos prekės;
	9. jei perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos teikėjo.
	10. jei perkamos prekės, paslaugos reklamos, skelbimų, informacinių lankstinukų

gamybos, spausdinimo paslaugos;

* 1. jei perkami pašto ženklai, atvirutės, įvairios pašto paslaugos;
	2. perkami suvenyrai, prizai, gėlės, puokštės, vainikai.
	3. Visais Aprašo 25.1 – 25.21 punktuose nurodytais atvejais Perkančioji organizacija gali (neprivalo) kreiptis į daugiau tiekėjų, jeigu tai objektyviai įmanoma.
1. Neskelbiant apie mažos vertės pirkimą, kai netenkinama nei viena iš Aprašo 25.1 – 25.21 punktuose nurodytų sąlygų, kreipiantis ne mažiau kaip į tris tiekėjus, gali būti perkama šiais atvejais:
	1. atliekami mažos vertės pirkimai, kai prekių ar paslaugų pirkimo vertė nuo 10 000 Eur (dešimt tūkstančių eurų) be PVM iki 30 000 Eur (trisdešimt tūkstančių eurų) be PVM, o darbų vertė nuo 10 000 Eur (dešimt tūkstančių eurų) be PVM iki 90 000 Eur (devyniasdešimt tūkstančių eurų) be PVM.
	2. Aprašo 26 punkte nurodytais atvejais Perkančioji organizacija gali (neprivalo) kreiptis į daugiau tiekėjų, jeigu tai objektyviai įmanoma.
2. Neskelbiamos apklausos vykdymas kai kreipiamasi į ne mažiau kaip tris tiekėjus (Aprašo26):
	1. Parengiami pirkimo dokumentai. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.
	2. Pirkimo dokumentų reikalavimai turi būti tikslūs, aiškūs, be dviprasmybių ir neribotų tiekėjų galimybių dalyvauti mažos vertės pirkime.
	3. Nurodomas pasiūlymų pateikimo terminas. Jis nustatomas toks, kad tiekėjui pakaktų laiko parengti pasiūlymą.
	4. Vykdoma susipažinimo su pateiktais pasiūlymais procedūra. Patikrinama, ar tiekėjo siūlomas pirkimo objektas atitinka Perkančiosios organizacijos pirkimo dokumentuose nurodytus poreikius ir ar tiekėjo siūloma kaina nėra per didelė ir Perkančiajai organizacijai nepriimtina.
	5. Įvertinami gauti pasiūlymai. Neskelbiamoje apklausoje paprastai naudojamas mažiausios kainos kriterijus.
	6. Priimamas sprendimas dėl laimėtojo.
	7. Suinteresuotieji dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus, išskyrus atvejus, kai pirkimo sutartis sudaroma žodžiu.
	8. Su dalyviu, kurio pasiūlymas nustatytas laimėjęs, sudaroma pirkimo sutartis.

# III.2. Skelbiama apklausa

1. Skelbiama apklausa atliekama CVP IS priemonėmis, užpildant skelbimą apie pirkimą, vadovaujantis Viešųjų pirkimų tarnybos nustatyta tvarka.
2. Pirkimas skelbiamos apklausos būdu gali būti vykdomas visais atvejais (net kai Aprašas leidžia rinktis paprastesnį pirkimo būdą (neskelbiamą apklausą raštu ar žodžiu).
3. Skelbiamos apklausos eiga:
	1. Parengiami pirkimo dokumentai**.** Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.
	2. Pirkimo dokumentuose turi būti:
		1. prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai;
		2. techninė specifikacija;
		3. Perkančiosios organizacijos siūlomos šalims pasirašyti pirkimo sutarties sąlygos ir (arba) pirkimo sutarties projektas, jeigu jis yra parengtas, įskaitant kiekio,

kainodaros, apmokėjimo tvarkos, prievolių įvykdymo terminų, sutarties peržiūros

sąlygų, subtiekėjų (jeigu pasitelkiami) keitimo tvarkos aprašymą;

* + 1. pasiūlymų rengimo reikalavimai;
		2. jei Perkančioji organizacija nusprendžia taikyti tiekėjų pašalinimo pagrindus, kvalifikacijos reikalavimus (žr. Tiekėjo kvalifikacijos reikalavimų nustatymo metodiką) ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai, gali būti naudojamas Europos bendrasis viešojo pirkimo dokumentas (toliau – EBVPD) (žr. Lietuvos Respublikos viešųjų pirkimų įstatymo 50 straipsnį1). Jei EBVPD naudojamas – pateikiama nuoroda į jį: <https://ec.europa.eu/growth/tools-databases/espd/filter?lang=lt>, pateikiama informacija ar tiekėjų bus prašoma iškart pateikti dokumentus, patvirtinančius tiekėjo atitiktį keliamiems reikalavimams (žr. Lietuvos Respublikos viešųjų pirkimų įstatymo 51 straipsnį). Perkančioji organizacija gali nusimatyti, jog dokumentų, patvirtinančių tiekėjo atitiktį keliamiems

reikalavimams, bus prašoma tik iš galimo laimėtojo, netaikant reikalavimų dėl EBVPD;

* + 1. informacija, kaip turi būti apskaičiuota ir išreikšta pasiūlymuose nurodoma kaina ar sąnaudos. Į kainą ar sąnaudas turi būti įskaičiuoti visi mokesčiai;
		2. reikalavimas tiekėjams nurodyti, kokiai pirkimo daliai ir kokie subtiekėjai (jeigu jie žinomi) pasitelkiami;
		3. informacija, kad tiekėjas privalo nurodyti, kuri informacija, vadovaujantis Įstatymo 20 straipsniu, yra konfidenciali;
		4. informacija apie pasiūlymų pateikimo termino pabaigą, pateikimo vietą ir būdą;
		5. pasiūlymų vertinimo kriterijai ir sąlygos;
		6. būdai, kuriais tiekėjai gali prašyti pirkimo dokumentų paaiškinimų ir tokių prašymų pateikimo terminas, informacija, ar Perkančioji organizacija ketina rengti dėl to susitikimą su tiekėjais, taip pat būdai, kuriais Perkančioji organizacija savo iniciatyva gali paaiškinti (patikslinti) pirkimo dokumentus;
		7. pirkimo organizatoriaus arba Komisijos narių (vieno ar kelių), kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis, vardai, pavardės, kontaktinė informacija;
		8. kita informacija, nurodyta Įstatymo 35 straipsnyje, pirkimo dokumentuose pateikiama pagal poreikį, atsižvelgiant į pirkimo objekto specifiką.
	1. Nustatomas pasiūlymų pateikimo terminas**.** Jis nustatomas toks, kad tiekėjui pakaktų laiko parengti pasiūlymą pagal nustatytus reikalavimus. Minimalus pasiūlymų pateikimo terminas – 3 darbo dienos nuo skelbimo paskelbimo CVP IS dienos. Nustatant pasiūlymo pateikimo terminą, į jį turi būti įtraukiamas papildomas laikas, reikalingas Viešųjų pirkimų tarnybai skelbimui paskelbti (1 darbo diena).
	2. Paskelbiamas skelbimas apie pirkimą Viešųjų pirkimų tarnybos nustatyta tvarka.
	3. Susipažįstama su pasiūlymais: suėjus pasiūlymų pateikimo terminui**,** atveriami CVP IS priemonėmis pateikti pasiūlymai, vadovaujantis Viešųjų pirkimų įstatymo 44 str. nuostatomis;
	4. Jei pasiūlymai teikiami el. priemonėmis, tuomet susipažinimo su pasiūlymais Komisijos posėdyje (vokų atplėšimo procedūroje) tiekėjai nedalyvauja ir Perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė. Jei pirkimo dokumentuose buvo nurodyta, jog procedūroje galės dalyvauti tiekėjai ar jų įgaliotieji atstovai, sudaromas dalyvavusių asmenų sąrašas. Nedalyvavusiems tiekėjams, jeigu jie to pageidauja, CVP IS priemonėmis pateikiama informacija apie pasiūlymus pateikusius tiekėjus ir jų pasiūlytas kainas.
	5. Įvertinami gauti pasiūlymai.
	6. Tiekėjai informuojami apie patikrinimo rezultatus (tiekėjas atitinka / neatitinka keliamus reikalavimus). Teisę dalyvauti tolesnėse pirkimo procedūrose turi keliamus reikalavimus atitinkantys dalyviai. Jei tiekėjas šalinamas iš pirkimo, tiekėjui nurodomas jo pašalinimo pagrindas.
	7. Jei tiekėjas nebuvo pašalintas – vertinama, ar jo siūlomas pirkimo objektas atitinka nustatytus reikalavimus ir ar tiekėjo pasiūlyta kaina nėra per didelė ir Perkančiajai organizacijai nepriimtina. Jei pirkimo dokumentuose buvo nurodyta, jog bus taikomas toks reikalavimas, prašoma pagrįsti neįprastai mažą kainą ar sąnaudas. Tiekėjai informuojami apie vertinimo rezultatus. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.
	8. Sudaroma pasiūlymų eilė. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma kainų didėjimo tvarka. Jei kelių tiekėjų pasiūlymų kainos yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
	9. pirmasis pasiūlymų eilėje esantis tiekėjas (o jeigu ji nesudaroma – vienintelis pasiūlymą pateikęs ar vienintelis likęs nepašalintas tiekėjas) skelbiamas pirkimo laimėtoju, suinteresuotieji dalyviai ne vėliau kaip per 5 darbo dienas nuo sprendimo priėmimo raštu informuojami apie procedūros rezultatus, išskyrus atvejus, kai pirkimo sutartis sudaroma žodžiu. Dalyvis, kurio pasiūlymas nustatytas laimėjęs, kviečiamas sudaryti pirkimo ar preliminariosios sutarties.
	10. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei jo buvo prašoma), arba iki Perkančiosios organizacijos nurodyto laiko nepasirašo pirkimo sutarties, ar atsisako sudaryti pirkimo sutartį Įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.
	11. Jei priimamas sprendimas nesudaryti pirkimo sutarties arba pradėti pirkimą iš naujo – suinteresuotieji dalyviai apie tai informuojami, nurodant tokio sprendimo priežastis.

# IV. SUTARTIS

1. Sudaromoje pirkimo sutartyje turi būti nustatomas ne ilgesnis kaip 3 metų nuo sutarties sudarymo prekių tiekimo, paslaugų teikimo, darbų atlikimo laikotarpis, išskyrus pagrįstus atvejus, kai atsižvelgiant į perkamo objekto ypatybes ir siekiant racionalaus lėšų panaudojimo būtina pailginti šį laikotarpį. Ilgesnis prekių tiekimo, paslaugų teikimo, darbų atlikimo laikotarpis nustatomas vadovaujantis Viešųjų pirkimų įstatymo 86 straipsnio 5 dalies nuostatomis.
2. Sutartis sudaroma raštu. Žodžiu ji gali būti sudaroma tik tada, kai pirkimo sutarties vertė yra mažesnė kaip 3 000 Eur (trys tūkstančiai eurų) be PVM.
3. Kai pirkimo sutartis sudaroma raštu, joje turi būti nurodoma:
	1. perkamos prekės, paslaugos ar darbai, preliminarus, o jeigu įmanoma – tikslus jų kiekis (apimtis);
	2. kainodaros taisyklės (jas nustatant, gali būti vadovaujamasi Viešųjų pirkimų tarnybos patvirtinta metodika);
	3. mokėjimo tvarka;
	4. sutarties prievolių įvykdymo terminai;
	5. sutarties peržiūros sąlygos ar pasirinkimo galimybės, jeigu tai numatoma;
	6. subtiekėjai, jeigu vykdant pirkimo sutartį jie pasitelkiami, ir jų keitimo tvarka;
	7. informacija, kad jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Perkančiajai organizacijai įsipareigoja, kad pirkimo sutartį vykdys tik tokią teisę turintys asmenys;
	8. kita informacija, nurodyta Įstatymo 87 straipsnyje, pirkimo sutartyje pateikiama pagal poreikį, atsižvelgiant į pirkimo objekto specifiką.
4. Pasirašant ar nutraukiant pirkimo sutartį, vykdant ir keičiant pirkimo sutartį, Perkančiosios organizacijos ir tiekėjo bendravimas bei keitimasis informacija gali vykti ne CVP IS priemonėmis.
5. Vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „E. sąskaita“ priemonėmis, išskyrus Įstatymo 22 straipsnio 12 dalyje nustatytus atvejus ir kai pirkimo sutartis sudaroma žodžiu.

# INFORMACIJOS APIE PIRKIMUS TEIKIMAS

1. Perkančioji organizacija suinteresuotiems kandidatams ir suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis.
2. Perkančioji organizacija laimėjusio dalyvio pasiūlymą, sudarytą pirkimo sutartį, pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties sudarymo ar pakeitimo, bet ne vėliau kaip iki pirmojo mokėjimo pagal ją pradžios Viešųjų pirkimų tarnybos nustatyta tvarka turi paskelbti

CVP IS. Šis reikalavimas netaikomas pirkimams, kai pasiūlymas pateikiamas žodžiu arba pirkimo sutartis sudaroma žodžiu, pirkimams, kurie atlikti neskelbiant apie pirkimą.

1. Perkančioji organizacija CVP IS priemonėmis Viešųjų pirkimų tarnybai jos nustatyta tvarka pateikia visų per kalendorinius metus sudarytų pirkimo sutarčių ataskaitą:
2. Ataskaita pateikiama per 30 dienų, pasibaigus ataskaitiniams kalendoriniams metams.

# GINČŲ NAGRINĖJIMAS

1. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos vadovaujantis Įstatymo VII skyriaus nuostatomis.

# BAIGIAMOSIOS NUOSTATOS

1. Pasikeitus šiame Apraše minimiems teisės aktams ar rekomendacinio pobūdžio dokumentams, taikomos aktualios tų teisės aktų ar rekomendacinio pobūdžio dokumentų redakcijos nuostatos. Aprašu vadovaujamasi tiek, kiek jis neprieštarauja imperatyvioms teisės aktų nuostatoms.

# PRIEDAI

1. Mažos vertės viešojo pirkimo apklausos pažymos forma.
2. Pirkimų planas.
3. Pirkimų žurnalas.
4. Pirkimo paraiška-užduotis.
5. Nešališkumo deklaracija.
6. Konfidencialumo pasižadėjimas.

Mažeikių rajono Viekšnių kultūros centro

mažos vertės pirkimų tvarkos aprašo

1 priedas

# (Mažos vertės viešojo pirkimo apklausos pažymos forma) MAŽEIKIŲ RAJONO VIEKŠNIŲ KULTŪROS CENTRO

**MAŽOS VERTĖS PIRKIMO APKLAUSOS PAŽYMA**

20 m. d. Nr.

|  |
| --- |
| **Pirkimo objekto pavadinimas:** |
| **Pirkimo objekto aprašymas** *(pagrindiniai kiekybiniai ir kokybiniai reikalavimai):* |
| **BVPŽ kodas:** |

# Pirkimas vykdomas CVP IS priemonėmis: taip ne

|  |  |  |
| --- | --- | --- |
| - Vykdyta skelbiama apklausa: |  | Skelbimo paskelbimo data: |
| - Vykdyta neskelbiama apklausa kreipiantis į vienintelį tiekėją: |  | Kvietimo išsiuntimo data: |
| - Vykdyta neskelbiama apklausa kreipiantis į daugiau kaip 1 tiekėją: |  |  |
|  |  |  |
| Tiekėjai apklausti: žodžiu |  | raštu |

# Apklausti/pateikę pasiūlymus tiekėjai:

|  |  |  |
| --- | --- | --- |
| Eil. Nr. | Tiekėjo pavadinimas | Adresas, interneto svetainės, el. pašto adresas, telefono, fakso numeris ir kt. |
|  |  |  |
|  |  |  |
|  |  |  |

**Tiekėjų siūlymai:**

|  |  |  |  |
| --- | --- | --- | --- |
| Eil. Nr. | Tiekėjo pavadinimas | Pasiūlymo pateikimo laikas | Kaina be PVM |
|  |  |  |  |
|  |  |  |  |
|  |  |  |  |

**Laimėjusiu pripažintas tiekėjas**:

**Pastabos:**

*(pirkimo organizatoriaus*

*pareigos)*

*(parašas) (vardas ir pavardė)*

Suderinta: ---------------------------------------------------------------------------

( pareigos, vardas, pavardė, parašas)

Mažeikių rajono Viekšnių kultūros centro

mažos vertės pirkimų tvarkos aprašo

2 priedas

TVIRTINU:

Mažeikių rajono Viekšnių kultūros centro

Direktorius

**MAŽEIKIŲ RAJONO VIEKŠNIŲ KULTŪROS CENTRAS**

**20\_\_\_\_\_METAIS REIKALINGŲ PIRKTI**

**PREKIŲ, PASLAUGŲ IR DARBŲ PLANAS**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | BVPŽ | Pirkimo objekto pavadinimas | Planuojamo pirkimo data ketvirčiais | Preliminari pirkimo vertė Eur | Pirkimo būdas | Planuojamos sutarties trukmė |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

# Sąrašą parengė:

*(pareigos) (parašas) (vardas ir pavardė)*

 Mažeikių rajono Viekšnių kultūros centro

mažos vertės pirkimo tvarkos aprašo

 3 priedas

 **Mažeikių rajono Viekšnių kultūros centro**

 **PIRKIMŲ REGISTRACIJOS ŽURNALAS**

 **20------metai**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Pirkimo pavadinimas** |  **Prekių, paslaugų ar darbų kodai pagal BVŽP** | **Tiekėjo pavadinimas** | **Sutarties/sąskaitos faktūros data ir Nr.** | **Sutarties/****sąskaitos faktūros vertė, eurais** | **Sutarties galiojimo terminai****(jeigu nustatyta)** | **Kita su pirkimu susijusi informacija** |
| **1** | **2** | **3** | **4** | **5** | **6** | **7** | **8** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Mažeikių rajono Viekšnių kultūros centro

mažos vertės pirkimų tvarkos aprašo

4 priedas

TVIRTINU:

Mažeikių rajono Viekšnių kultūros centro

 Direktorius

# MAŽEIKIŲ RAJONO VIEKŠNIŲ KULTŪROS CENTRO PIRKIMO PARAIŠKA - UŽDUOTIS

\_20 m.

Viekšniai

d.\_ Nr.

|  |  |
| --- | --- |
| Atsakingas už pirkimą asmuo (pirkimo iniciatorius) |  |
| Pirkimo objekto pavadinimas |  |
| Pirkimo objekto kodas (BVPŽ) |  |
| Trumpas pirkimo aprašymas |  |
| Prekių kiekis, paslaugų ar darbų apimtys |  |
| Planuojama maksimali sutarties vertė, lėšų šaltinis, atsiskaitymo tvarka |  |
| Prekių pristatymo ar paslaugų bei darbų atlikimo terminas |  |
| Minimalūs tiekėjų kvalifikacijos reikalavimai |  |
| Siūlomų kviesti tiekėjų sąrašas (jei pirkimas numatomas vykdyti apklausos būdu) |  |
| Numatomas pirkimo būdas |  |
| Pasiūlymų vertinimo kriterijai: mažiausios kainos ar ekonomiškai naudingiausio pasiūlymo (kai siūloma vertinti ekonomiškai naudingiausio pasiūlymo kriterijumi – ekonominio naudingumo vertinimo kriterijai ir parametrai, jų lyginamieji svoriai ir vertinimo tvarka) |  |
| Kita reikalinga informacija: planai, brėžiniai ir kt. |  |

Prašome pavesti pirkimą

vykdyti (Pirkimo organizatoriui, Viešųjų pirkimų komisijai)

Viešųjų pirkimų iniciatorius (Parašas) (Vardas, pavardė)

Mažeikių rajono Viekšnių kultūros centro

mažos vertės pirkimo tvarkos aprašo

 5 priedas

**(Nešališkumo deklaracijos tipinė forma)**

(perkančiosios organizacijos arba perkančiojo subjekto pavadinimas)

(asmens vardas ir pavardė)

# NEŠALIŠKUMO DEKLARACIJA

20 m. d. Nr.

Būdamas

*(vietovės pavadinimas)*

*(viešajame pirkime ar pirkime atliekamų pareigų pavadinimas)*

, pasižadu:

* 1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).
	2. Nedelsdamas raštu pranešti perkančiosios organizacijos arba perkančiojo subjekto (toliau kartu – pirkimo vykdytojas) vadovui ar jo įgaliotajam atstovui apie galimą viešųjų ir privačių interesų konfliktą, paaiškėjus bent vienai iš šių aplinkybių:
		1. pirkimo procedūrose kaip tiekėjas dalyvauja asmuo, susijęs su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo;
		2. aš arba asmuo, susijęs su manimi santuokos, artimos giminystės ar svainystės ryšiais:
			1. esu (yra) pirkimo procedūrose dalyvaujančio juridinio asmens valdymo organų narys;
			2. turiu(-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame;
			3. gaunu(-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų.

* 1. Man išaiškinta, kad:
		1. asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai;
		2. pirkimo vykdytojui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu pirkimu susijusių sprendimų priėmimo, pirkimo vykdytojo vadovas ar jo įgaliotasis atstovas sustabdo mano dalyvavimą su atitinkamu pirkimu susijusių sprendimų priėmimo procese ar jo stebėjime ir atlieka mano su pirkimu susijusios veiklos patikrinimą. Pirkimo vykdytojas, nustatęs, kad patekau į interesų konflikto situaciją, pašalina mane iš su atitinkamu pirkimu susijusių sprendimų priėmimo proceso ar jo stebėjimo. Jei nustatoma, kad į interesų konflikto situaciją patekau atlikdamas stebėtojo funkcijas, pirkimo vykdytojas apie mano atžvilgiu priimtą sprendimą informuoja instituciją ar įstaigą, įgaliojusią mane stebėtojo teisėmis dalyvauti viešojo pirkimo komisijos posėdžiuose;
		3. turiu užpildyti privačių interesų deklaraciją, kaip tai numato Lietuvos Respublikos viešųjų ir privačių interesų derinimo valstybinėje tarnyboje įstatymas.\*

\* Šis reikalavimas taikomas viešojo pirkimo komisijos nariams, asmenims, perkančiosios organizacijos vadovo paskirtiems atlikti supaprastintus viešuosius pirkimus, ir viešųjų pirkimų procedūrose dalyvaujantiems ekspertams nuo 2018 m. sausio 1 d.

*(pareigos) (parašas) (vardas ir pavardė)*

Mažeikių rajono Viekšnių kultūros centro

mažos vertės pirkimo tvarkos aprašo

 6 priedas

*(Komisijos nario, eksperto ar pirkimų organizatoriaus vardas ir pavardė)*

# VIEŠŲJŲ PIRKIMŲ KOMISIJOS PIRMININKO, KOMISIJOS NARIO, EKSPERTO AR PIRKIMO ORGANIZATORIAUS

**KONFIDENCIALUMO PASIŽADĖJIMAS**

20 m. d.

Viekšniai

Būdamas Viešųjų pirkimų komisijos pirmininku, komisijos nariu, ekspertu ar pirkimo organizatoriumi (reikalinga pabraukti),

1. Pasižadu:
	1. saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, dirbant Viešųjų pirkimų komisijos pirmininku, nariu ar ekspertu;
	2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
	3. nepasilikti jokių man pateiktų dokumentų kopijų.
2. Man žinoma, kad su pirkimu susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.
3. Man išaiškinta, kad konfidencialią informaciją sudaro:
	1. informacija, kurios konfidencialumą nurodė tiekėjas. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai;
	2. visa su pirkimu susijusi informacija ir dokumentai, kuriuos Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;
	3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.
4. Esu įspėtas, kad, pažeidęs šį pasižadėjimą, turėsiu atlyginti Mažeikių rajono Viekšnių kultūros centro ir tiekėjams padarytus nuostolius.

*(Vardas, pavardė) (Parašas)*